
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3263 

20 Δεκεμβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της αριθμ.: 33926/25-11-13. (ΦΕΚ 3063/ 
Β'/2-12-13) απόφασης ίδρυσης σχολής προπονη¬ 
τών πυγμαχίας Γ' κατηγορία στην Αθήνα. 1 

Τροποποίηση της υπ’ αριθμ. Α-46695/4966/22-03-2012 
(ΦΕΚ 1093 Β'/10-04-2012) κοινής απόφασης των 
Υπουργών Οικονομικών και Μεταφορών, Υποδο¬ 
μών και Δικτύων «Καθορισμός δαπανών - εσόδων 
- αντισταθμιστικής καταβολής χρήσης 2012 στον 
Οργανισμό Αστικών Συγκοινωνιών Θεσσαλονίκης 


(ΟΑΣΘ)». 2 

Κανονισμός Λειτουργίας του Κεντρικού Συμβουλίου 
Περιβαλλοντικής Αδειοδότησης (ΚΕΣΠΑ). 3 


Ρύθμιση λεπτομερειών που αφορούν στα απαιτού- 
μενα δικαιολογητικά και τη διαδικασία για την 
εγκατάσταση στην Ελλάδα γραφείων ή υποκατα¬ 
στημάτων αλλοδαπών ναυτιλιακών επιχειρήσεων 
και υπαγωγή ημεδαπών ναυτιλιακών επιχειρήσε¬ 
ων στις διατάξεις του άρθρου 25 του Ν. 27/1975 


(ΦΕΚ Α' 77). 4 

Απαγόρευση Θήρας σε περίοδο χιονοπτώσεων στα 

όρια της Περιφερειακής Ενότητας Κοζάνης. 5 

Τροποποίηση της συστατικής πράξης του Ν.Π.Δ.Δ. 
με την επωνυμία «Περιβάλλον Δήμου Ιεράπετρας» 

του Δήμου Ιεράπετρας. 6 

Καθιέρωση υπερωριακής απασχόλησης με αμοιβή, 
για το προσωπικό της Περιφέρειας Αττικής για 
το έτος 2014. 7 


ΑΠΟΦΑΣΕΙ Σ 

Αριθμ. 37174 (1) 


Τροποποίηση της αριθμ.: 33926/25-11-13. (ΦΕΚ 3063/Β7 
2-12-13) απόφασης ίδρυσης σχολής προπονητών πυγ¬ 
μαχίας Γ' κατηγορία στην Αθήνα. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985, άρθρο 27 «Σύσταση Γενικών Γραμ- 
ματειών» παρ. 2ε, περ. ιν «Γενική Γραμματεία Αθλητι¬ 
σμού» (ΦΕΚ 137 Α'). 


β) Του άρθρου 136 παρ. 6 του Ν. 2725/1999 (ΦΕΚ Α' 
121), όπως αντικαταστάθηκε με το άρθρο 78 παρ. 2 του 
Ν. 4170/2013 «Ενσωμάτωση της Οδηγίας 2011/16/ΕΕ, ρύθ¬ 
μιση θεμάτων της ΕΛ.Τ.Ε., αναμόρφωση Οργανισμού του 
Ν.Σ.Κ. και άλλες διατάξεις». 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του Π.Δ. 77/1985 «Οργανισμός της Γ.Γ.Α.» (ΦΕΚ Α' 
28), όπως ισχύει. 

ε) Του Π.Δ. 118/2013 «Τροποποίηση του Π.Δ. 85/2012 (Α' 
141) - Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Μεταφορών, Υποδομών και Δικτύων και 
Παιδείας και Θρησκευμάτων, Πολιτισμού και Αθλητισμού 
σε Υπουργείο Ανάπτυξης και Ανταγωνιστικότητας και 
σε Υπουργείο Παιδείας και Θρησκευμάτων αντιστοίχως» 
(ΦΕΚ 152/Α'/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α'/25.06.2013). 

2. Την αριθμ. ΥΠΠΟΑ'/ΓΔΔΥ/ΔΙΟΙΚ/ΔΠΕΦ/114952/1835 
0/15269/892/3.07.2013 απόφαση του Πρωθυπουργού και 
Υπουργού Πολιτισμού και Αθλητισμού περί ανάθεσης 
αρμοδιοτήτων στον Υφυπουργό Πολιτισμού και Αθλη¬ 
τισμού Ιωάννη Ανδριάνα» (ΦΕΚ 1655/Β'/4.07.2013). 

3. Την αριθμ. 20584/9.6.1994 Υπουργική Απόφαση (ΦΕΚ 
466/Β'/21-6-1994), (Κανονισμός Προπονητών Πυγμαχίας). 

4. Το αριθμ. 6202/15-03-2013 έγγραφο του Υφυπουργού 
Παιδείας και Θρησκευμάτων, Πολιτισμού και Αθλητισμού 
προς την Ελληνική Ομοσπονδία Πυγμαχίας. 

5. Το αριθμ. 202/6-9-13 έγγραφο του Συνδέσμου Ελ¬ 
λήνων Προπονητών Πυγμαχίας. 

6. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

7. Τ ις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Τροποποιούμε την αριθμ. 33926/25-11-13 (ΦΕΚ 3063/ 
Β'/2-12-13) απόφαση Ίδρυσης Σχολής Προπονητών Πυγ¬ 
μαχίας Γ' Κατηγορίας στην Αθήνα, στο μέρος που αφο¬ 
ρά τα μέλη της πενταμελούς επιτροπής διοίκησης ως 

εξή ς : 

Αντικαθιστούμε τον Παπαγιάννη Ηλία του Βασιλείου, 
μέλος της επιτροπής, εκπρόσωπο του Συνδέσμου Ελ¬ 
λήνων Προπονητών Πυγμαχίας και στη θέση του ορί- 

ζουμε ως μέλος τον Δακτυλίδη Εμμανουήλ του Ιακώ¬ 
βου, εκπρόσωπο του Συνδέσμου Ελλήνων Προπονητών 
Πυγμαχίας. 

Κατά τα λοιπά ισχύει η αριθμ. 33926/25-11-13 (ΦΕΚ 
3063/Β72-12-13) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2013 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-♦- 

Αριθμ. Α 52792/4757 (2) 

Τροποποίηση της υπ’ αριθμ. Α-46695/4966/22-03-2012 
(ΦΕΚ 1093 Β710-04-2012) κοινής απόφασης των 
Υπουργών Οικονομικών και Μεταφορών, Υποδομών 
και Δικτύων «Καθορισμός δαπανών - εσόδων - αντι¬ 
σταθμιστικής καταβολής χρήσης 2012 στον Οργανι¬ 
σμό Αστικών Συγκοινωνιών Θεσσαλονίκης (ΟΑΣΘ)». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΠΟΔΟΜΩΝ - 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη τις διατάξεις: 

1. Του ν.δ. 3721/1957 (Α' 142) «Περί συστάσεως Οργανι¬ 
σμού Αστικών Συγκοινωνιών Θεσσαλονίκης (Ο.Α.Σ.Θ.)», 
όπως τροποποιήθηκε με το ν.δ. 716/70 (Α' 238), το 
ν. 866/79 (Α' 23), το άρθρο 8 του ν. 2898/2001 (Α' 71) με 
το οποίο κυρώνεται η από 30.4.2001 σύμβαση μεταξύ 
του Ελληνικού Δημοσίου και του Ο.Α.Σ.Θ. (άρθρο τέταρ¬ 
το, πέμπτο, έκτο και παρ. 3 και 4 του έβδομου) και το 
ν. 3652/2008 (Α' 45) «Κύρωση Σύμβασης για την τροπο¬ 
ποίηση και συμπλήρωση της από 30.4.2001 Οικονομικής 
Συμφωνίας μεταξύ Ελληνικού Δημοσίου και Ο.Α.Σ.Θ.». 

2. Του ν. 3897/2010 (Α' 208) «Σύσταση Εθνικού Συμ¬ 
βουλίου Οδικής Ασφάλειας και Γενικής Διεύθυνσης 
Οδικής Ασφάλειας, εποπτεία και βελτίωση του θεσμού 
του τεχνικού ελέγχου οχημάτων για την προαγωγή της 
Οδικής Ασφάλειας και την προστασία του περιβάλλο¬ 
ντος, κύρωση Σύμβασης μεταξύ Ελληνικού Δημοσίου και 
Ο.Α.Σ.Θ. και άλλες διατάξεις» με τον οποίο κυρώνεται 
η από 8.4.2010 τροποποίηση και συμπλήρωση της από 
30-4-2001 οικονομικής συμφωνίας μεταξύ Ελληνικού 
Δημοσίου και ΟΑΣΘ. 

3. Του άρθρου 22 του ν. 2362/1995 (Α' 247) «Περί Δη¬ 
μοσίου Λογιστικού ελέγχου των δαπανών του Κράτους 
και άλλες διατάξεις». 

4. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 (Α' 98). 

5. Της υπ’ αριθ. Υ48/2012 (Β' 2105) κοινής απόφασης 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα». 

6.. Του π.δ. 118/2013 (Α' 152) με το οποίο τροποποιείται 
το π.δ. 85/2012 (Α' 141) και ιδρύεται το Υπουργείο Υπο¬ 
δομών, Μεταφορών και Δικτύων. 

7. Του π.δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

8. Της υπ’ αριθμ. 329/03-07-2013 (Β' 1655) «Καθορισμός 
αρμοδιοτήτων Υφυπουργού Υποδομών, Μεταφορών και 
Δικτύων Μιχαήλ Παπαδόπουλου» κοινής απόφασης του 


Πρωθυπουργού και του Υπουργού Υποδομών, Μεταφο¬ 
ρών και Δικτύων όπως ισχύει. 

9. Της υπ’ αριθμ. Α - 46695/4966 (ΦΕΚ Β' 1093/10-04- 
2012 κοινής απόφασης των Υπουργών Οικονομικών και 
Υποδομών, Μεταφορών και Δικτύων «Καθορισμός δα¬ 
πανών - εσόδων - αντισταθμιστικής καταβολής χρήσης 
2012 στον Οργανισμό Αστικών Συγκοινωνιών Θεσσαλο¬ 
νίκης (Ο.Α.Σ.Θ.)». 

10. Της υπ’ αριθμ. 28/2012 απόφασης του Διαιτητι¬ 
κού Δικαστηρίου του άρθρου δωδέκατου της οικονο¬ 
μικής συμφωνίας μεταξύ του Ελληνικού Δημοσίου και 
του Οργανισμού Αστικών Συγκοινωνιών Θεσσαλονίκης 
(Ο.Α.Σ.Θ.) όπως κυρώθηκε με το άρθρο 8 του ν. 2898/2001 
(Α' 71). 

11. Το γεγονός ότι από τις ρυθμίσεις της απόφασης 
αυτής προκαλείται επιπλέον δαπάνη σε βάρος του Κρα¬ 
τικού Προϋπολογισμού και στον ειδικό φορέα 35/710 
ΚΑΕ 0892 κατά το ποσό των είκοσι εννέα εκατομμυρίων 
εννιακοσίων εξήντα επτά χιλιάδων εκατόν δέκα οχτώ 
Ευρώ και πενήντα πέντε λεπτών (29.967.118,55 € με ΦΠΑ), 
αποφασίζουμε: 

Αναγνωρίζουμε την υποχρέωση του Ελληνικού Δη¬ 
μοσίου για απόδοση επιπλέον αντισταθμιστικής κα¬ 
ταβολής στον Ο.Α.Σ.Θ. για το έτος 2012 ποσού είκοσι 
εννέα εκατομμυρίων εννιακοσίων εξήντα επτά χιλιά¬ 
δων εκατόν δέκα οκτώ ευρώ και πενήντα πέντε λεπτών 
(29.967.118,55 ευρώ με Φ.Π.Α.), σε συνέχεια της αριθμ. 
28/2012 απόφασης του Διαιτητικού Δικαστηρίου και της 
αριθμ. Α-46695/4966/22-03-2012 (ΦΕΚ 1093 Β'/10-04-2012) 
απόφασης των Υπουργών Οικονομικών και Υποδομών, 
Μεταφορών και Δικτύων. 

Κατά συνέπεια επανακαθορίζεται το ύψος της αντι¬ 
σταθμιστικής καταβολής χρήσης 2012 του Ο.Α.Σ.Θ. στο 
ύψος των 125.967.118,55 € (με ΦΠΑ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 02 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΧΡΗΣΤΟΣ ΣΤΑΪΚΟΥΡΑΣ ΜΙΧΑΗΛ ΠΑΠΑΔΟΠΟΥΛΟΣ 

-♦- 

Αριθ. Πρωτ.: 62732 (3) 

Κανονισμός Λειτουργίας του Κεντρικού Συμβουλίου Πε¬ 
ριβαλλοντικής Αδειοδότησης (ΚΕΣΠΑ). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το άρθρο 13 του ν. 4014/2011 «Περιβαλλοντική αδει- 
οδότηση έργων και δραστηριοτήτων, ρύθμιση αυθαι¬ 
ρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουρ¬ 
γείου Περιβάλλοντος» (Α' 209), όπως τροποποιήθηκε 
και ισχύει. 

2. Τις διατάξεις των άρθρων 13, 14 και 15 του 
ν. 2690/1999 «Κύρωση του κώδικα Διοικητικής διαδικα¬ 
σίας και άλλες διατάξεις» (Α' 45) όπως τροποποιήθηκαν 
και ισχύουν. 

3. Την υπ’ αριθμ. 21697/2012 απόφαση του Υπουργού 
Περιβάλλοντος Ενέργειας και Κλιματικής Αλλαγής «Συ- 

γκρότηση Κεντρικού Συμβουλίου Περιβαλλοντικής Αδει- 
οδότησης (ΚΕΣΠΑ)» (ΥΟΔΔ 224/3.5.2012). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Εγκρίνεται ο Κανονισμός Λειτουργίας του Κεντρικού 
Συμβουλίου Περιβαλλοντικής Αδειοδότησης (ΚΕΣΠΑ), 
ως εξής: 

Αρθρο 1 
Αρμοδιότητες 

1. Το ΚΕΣΠΑ ασκεί τις αρμοδιότητες που ορίζονται 
στο εδάφιο γ' της παρ. 1 του άρθρου 13 του ν. 4014/2011, 
όπως ισχύει ή όποιες άλλες τυχόν του ανατεθούν με 
μεταγενέστερες διατάξεις. 

2. Επίσης το ΚΕΣΠΑ αποφασίζει για τη ρύθμιση 
οποιουδήποτε διαδικαστικού ή άλλου ζητήματος που 
ενδέχεται να ανακύψει κατά τη λειτουργία - διεξαγωγή 
των εργασιών του. 

Αρθρο 2 
Συγκρότηση 

1. Πρόεδρος του ΚΕΣΠΑ ορίζεται σύμφωνα με το εδά¬ 
φιο α' της παρ. 1 του άρθρου 13 του ν. 4014/2011 ο 
Γενικός Γραμματέας του Υπουργείου Περιβάλλοντος 
Ενέργειας και Κλιματικής Αλλαγής. 

2. Μέλη του ΚΕΣΠΑ ορίζονται οι προβλεπόμε- 
νοι στο εδάφιο β' της παρ. 1 του άρθρου 13 του ν. 
4014/2011 Προϊστάμενοι και υπάλληλοι Υπουργείων 
που έχουν καθοριστεί με την Υπουργική απόφαση με 
αρ. 21697/2012 (ΥΟΔΔ 224), όπως εκάστοτε ισχύει. Σε 
περίπτωση μεταβολής αρμοδιοτήτων των αναφερό- 
μενων Υπουργείων, η σχετική πρόσκληση για ορισμό 
εκπροσώπου, σύμφωνα με την παρ. Ι.δ του άρθρου 
13 του ν. 4014/2011, απευθύνεται κατά την κρίση του 
Υπουργού Περιβάλλοντος, Ενέργειας και Κλιματικής 
Αλλαγής στο Υπουργείο στο οποίο και ανατίθεται η 
αντίστοιχη αρμοδιότητα. 

Άρθρο 3 

Σύνθεση - Συνεδριάσεις - Λειτουργία 

1. Το ΚΕΣΠΑ συνεδριάζει νόμιμα όταν στην σύνθε¬ 
ση του μετέχει το ήμισυ πλέον ενός των μελών του 
(απαρτία). Η απαρτία πρέπει να υπάρχει σε ολόκληρη 
τη διάρκεια της συνεδρίασης. Αν σε συνεδρίαση δια¬ 
πιστωθεί έλλειψη απαρτίας, τότε καλείται εκ νέου με 
τα ίδια θέματα ημερήσιας διάταξης. Σε αυτή την πε¬ 
ρίπτωση στη συνεδρίαση υπάρχει απαρτία αν μετέχει 
τουλάχιστον το ένα τρίτο των μελών του. 

2. Ο Πρόεδρος νόμιμα συγκαλεί το Συμβούλιο με έγ¬ 
γραφη πρόσκληση που αποστέλλεται στα τακτικά και 
στα αναπληρωματικά μέλη τουλάχιστον τέσσερις (4) 
εργάσιμες ημέρες πριν τη συνεδρίαση. Η αποστολή της 
πρόσκλησης μπορεί να γίνει και με τηλεομοιοτυπία ή και 
με ηλεκτρονικό τρόπο. Στην πρόσκληση αναγράφονται 
τα προς συζήτηση θέματα της ημερήσιας διάταξης ο 
τόπος συνεδρίασης, η ημερομηνία καθώς και η ώρα 
έναρξης της συνεδρίασης. 

3. Ο Πρόεδρος σε περίπτωση κωλύματος ανα¬ 
πληρώνεται κατά τις συνεδριάσεις του ΚΕΣΠΑ από 
τον Προϊστάμενο της Γενικής Διεύθυνσης Περιβάλ¬ 
λοντος. 


4. Για κάθε θέμα της ημερήσιας διάταξης αποστέλλε- 
ται εισήγηση της αρμόδιας περιβαλλοντικής αρχής του 
ΥΠΕΚΑ (Διεύθυνση Περιβαλλοντικής Αδειοδότησης και 
μέχρι τη σύσταση της: Ειδική Υπηρεσία Περιβάλλοντος ή 
Τμήμα Γενικών Περιβαλλοντικών Θεμάτων της Διεύθυν¬ 
σης Περιβαλλοντικού Σχεδιασμού, ή Τμήμα Βιομηχανιών 
της Διεύθυνσης ΕΑΡΘ) 

5. Οι εισηγήσεις και τυχόν πληροφοριακό υλικό για 
τα θέματα της ημερήσιας διάταξης αποστέλλονται μαζί 
με την πρόσκληση ή τουλάχιστον τρεις (3) εργάσιμες 
ημέρες πριν τη συνεδρίαση του ΚΕΣΠΑ, στα τακτικά και 
στα αναπληρωματικά μέλη. Η αποστολή τους δύναται 
επίσης να γίνεται και με τηλεομοιοτυπία ή και με ηλε¬ 
κτρονικό τρόπο. 

6. Στις σχετικές εισηγήσεις αναγράφονται συνοπτικά 
τα εξής κυρίως: σύντομο ιστορικό για το έργο και ο 
λόγος εισαγωγής του θέματος στο ΚΕΣΠΑ, συνοπτική 
περιγραφή του έργου με βάση την υποβληθείσα ΜΠΕ 
ή το σχετικό φάκελο, διαδικασία αξιολόγησης της ΜΠΕ 
ή του σχετικού φακέλου και αναφορά στις ληφθείσες 
γνωμοδοτήσεις καθώς και σχετική πρόταση της περι¬ 
βαλλοντικής αρχής. 

7. Οι εισηγήσεις πρέπει να φέρουν υπογραφή του 
εισηγητή - χειριστή του θέματος, του αρμόδιου προϊ¬ 
σταμένου τμήματος, και του προϊσταμένου Διεύθυνσης. 

8. Το ΚΕΣΠΑ συνεδριάζει σε τακτά χρονικά διαστή¬ 
ματα σε αίθουσα εντός του ΥΠΕΚΑ, που αναφέρεται 
στην πρόσκληση. 

9. Τα μέλη του ΚΕΣΠΑ υποχρεούνται να παρίστανται 
ανελλιπώς στις συνεδριάσεις του. Σε περίπτωση κωλύ¬ 
ματος υποχρεούνται να ενημερώσουν εγκαίρως (του¬ 
λάχιστον δυο εργάσιμες ημέρες πριν την συνεδρίαση) 
τον Πρόεδρο καθώς και το αναπληρωματικό τους μέλος. 

10. Τα μέλη του ΚΕΣΠΑ, κατά την είσοδο τους στην αί¬ 
θουσα συνεδριάσεων ανακοινώνουν στον/ην Γραμματέα 
του ΚΕΣΠΑ την προσέλευση τους για την καταχώριση 
της παρουσίας τους στα πρακτικά. 

11. Ο πρόεδρος του ΚΕΣΠΑ διαπιστώνει την ύπαρξη 
απαρτίας, κηρύσσει την έναρξη και λήξη της συνεδρία¬ 
σης, διευθύνει τη συζήτηση και μεριμνά για την εύρυθμη 
λειτουργία του. 

12. Η συζήτηση των θεμάτων της ημερήσιας διάταξης 
γίνεται κατά την σειρά εγγραφής αυτών στην ημερήσια 
διάταξη. Παρέκκλιση από τη σειρά αυτή επιτρέπεται 
μόνο εφόσον ζητηθεί από τον Πρόεδρο και αποφασιστεί 
σχετικά από τα μέλη του ΚΕΣΠΑ. 

13. Στις συνεδριάσεις του ΚΕΣΠΑ είναι δυνατόν να 
καλούνται, προς πληρέστερη ενημέρωση των μελών 
του, οι μελετητές του εκάστοτε εξεταζόμενου για περι¬ 
βαλλοντική αδειοδότηση έργου ή δραστηριότητας ειδι¬ 
κοί επιστήμονες, υπηρεσιακοί παράγοντες εκπρόσωποι 
φορέων, και κάθε άλλο όργανο ή φορέας, προκειμένου 
να παράσχουν πληροφορίες για εξειδικευμένα θέματα 
ή να παρουσιάσουν εκτενέστερα στοιχεία του εξετα¬ 
ζόμενου φακέλου. 

14. Η ανάπτυξη του κάθε θέματος και η διατύπωση 
της πρότασης γίνεται από τους υπηρεσιακούς ειση¬ 
γητές προφορικά και με βάση την ήδη διανεμηθείσα 
γραπτή εισήγηση. Στη συνέχεια τοποθετούνται επί 
του θέματος τυχόν προσκεκλημένοι. Κατά τη διάρκεια 
των παρουσιάσεων/τοποθετήσεων αυτών τα μέλη του 
ΚΕΣΠΑ δύνανται να απευθύνουν ερωτήσεις. Ακολουθεί 

σχετικός διάλογος και ψηφοφορία επί του συγκεκρι¬ 
μένου θέματος. Κατά την συζήτηση του θέματος και 
την σχετική ψηφοφορία παρίστανται μόνο τα μέλη 
του ΚΕΣΠΑ. 

Αρθρο 4 

Λήψη αποφάσεων 

Οι αποφάσεις λαμβάνονται με την απόλυτη πλειοψη- 
φία των παρόντων μελών. Σε περίπτωση ισοψηφίας υπε¬ 
ρισχύει η ψήφος του Προέδρου ή του αναπληρούντος 
τον Πρόεδρο. Τα μέλη που απέχουν από τη ψηφοφορία 
ή δίνουν λευκή ψήφο θεωρούνται απόντα και η απόφαση 
λαμβάνεται με απόλυτη πλειοψηφία των υπολοίπων, 
εφόσον διασφαλίζεται η απαρτία. 

Αρθρο 5 

Πρακτικά-Πράξεις Γνωμοδοτήσεων 

Για τις συνεδριάσεις του ΚΕΣΠΑ τηρούνται πρακτικά 
από τον/την Γραμματέα, που υπογράφονται από τον/ 
την Πρόεδρο, τα παρόντα μέλη και τον/την Γ ραμματέα 
του ΚΕΣΠΑ. 

Στο πρακτικό κάθε συνεδρίασης αναγράφονται ο 
τόπος, ο χρόνος της συνεδρίασης, τα θέματα της 
ημερήσιας διάταξης, τα ονόματα των παρόντων και 
απάντων μελών και τυχόν προσκεκλημένων ανά θέμα, 
και επισυνάπτονται οι σχετικές υπηρεσιακές ειση¬ 
γήσεις. 

Το έντυπο κάθε εισήγησης της αρμόδιας υπηρεσίας, 
υπογράφεται μετά την συζήτηση από τον Πρόεδρο και 
τα μέλη του ΚΕΣΠΑ, και επ’ αυτού καταγράφεται το 
αποτέλεσμα της ψηφοφορίας σε σχέση με την πρότα¬ 
ση της εισήγησης, οι τυχόν πρόσθετες παρατηρήσεις, 
ή τροποποιήσεις, ή συμπληρώσεις, τυχόν γνώμες της 
μειοψηφίας και τα ονόματα των μειοψηφησάντων. 

Για καθένα εκ των θεμάτων της ημερήσιας διάταξης 
εκδίδεται από τον Πρόεδρο του ΚΕΣΠΑ σχετική πράξη 
γνωμοδότησης, με σύντομη αναφορά στην απόφαση 
που έλαβε το ΚΕΣΠΑ, η οποία μονογράφεται από τον/ 
την Πρόεδρο και τον/την Γ ραμματέα. 

Αντίγραφο των πρακτικών και των πράξεων γνωμο¬ 
δοτήσεων χορηγείται μέσω της Γραμματείας, μετά από 
έγγραφη αίτηση κάθε ενδιαφερομένου. 

Η πράξη γνωμοδότησης, αποστέλλεται από τον/ην 
Γραμματέα στην αρμόδια περιβαλλοντική αρχή του 
ΥΠΕΚΑ και επιστρέφεται και ο αρχικώς διαβιβαστείς 
απ’ αυτήν φάκελος με τα σχετικά με την περιβαλλοντι¬ 
κή αδειοδότηση του εκάστοτε εξεταζόμενου θέματος 
στοιχεία (ΜΠΕ, κλπ). 

Αρθρο 6 

Γ ια όσα θέματα δεν ρυθμίζονται ειδικώς με τον παρό¬ 
ντα Κανονισμό και το άρθρο 13 του Νόμου 4014/2011 (Α' 
209) εφαρμόζονται αναλόγως οι διατάξεις των άρθρων 
13 έως και 15 του Νόμου 2690/1999 «Κώδικας Διοικητικής 
Διαδικασίας», όπως ισχύουν. 

Η έναρξη ισχύος του παρόντος κανονισμού γίνεται με 
τη δημοσίευση του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2013 

Ο ΥΠΟΥΡΓΟΣ 

ΙΩΑΝΝΗΣ ΜΑΝΙΑΤΗΣ 


Αριθμ. 3122.18/03/13 (4) 

Ρύθμιση λεπτομερειών που αφορούν στα απαιτούμενα 
δικαιολογητικά και τη διαδικασία για την εγκατά¬ 
σταση στην Ελλάδα γραφείων ή υποκαταστημάτων 
αλλοδαπών ναυτιλιακών επιχειρήσεων και υπαγωγή 
ημεδαπών ναυτιλιακών επιχειρήσεων στις διατάξεις 
του άρθρου 25 του Ν. 27/1975 (ΦΕΚ Α' 77). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. της παρ. 1 του άρθρου 25 του Ν. 27/1975 «Περί φο¬ 
ρολογίας πλοίων, επιβολής εισφοράς προς ανάπτυξιν 
της Εμπορικής Ναυτιλίας, εγκαταστάσεως αλλοδαπών 
ναυτιλιακών επιχειρήσεων και ρυθμίσεως συναφών θε¬ 
μάτων» (ΦΕΚ Α' 77), όπως αντικαταστάθηκε, συμπληρώ¬ 
θηκε και τροποποιήθηκε με το άρθρο 28 του Ν. 814/1978 
(ΦΕΚ Α' 144), με το άρθρο 77 του Ν. 1892/1990 (ΦΕΚ Α' 
101), το άρθρο 4 του Ν. 2234/1994 (ΦΕΚ Α' 142), το άρ¬ 
θρο 25 του Ν. 2515/1997 (ΦΕΚ Α' 154), τις παρ. 6, 7 και 8 
του άρθρου 4 του Ν. 3752/2009 (ΦΕΚ Α' 40) και 31 του 
Ν. 4150/2013 (ΦΕΚ Α' 102) και ισχύει. 

β. του Α.Ν 378/1968 «Περί συμπληρώσεως του 
Α.Ν. 89/1967 «περί εγκαταστάσεως εν Ελλάδι Αλλοδαπών 
Εμποροβιομηχανικών Εταιρειών» (ΦΕΚ Α' 82). 

γ. του άρθρου 34 του Ν. 3427/2005 (ΦΕΚ Α' 312) «Φόρος 
προστιθέμενης αξίας στις νέες οικοδομές, μεταβολές 
στη φορολογία κεφαλαίου και άλλες διατάξεις». 

δ. του άρθρου 90 «Κώδικας νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ Α' 98). 

ε. του άρθρου 1 του Π.Δ. 85/2012 (ΦΕΚ Α' 141) «Ίδρυση 
και μετονομασία Υπουργείων, μεταφορά και κατάργηση 
υπηρεσιών», όπως τροποποιήθηκε με το άρθρο 2 του 
Π.Δ. 94/2012 (ΦΕΚ Α' 149) και το άρθρο 1 του Π.Δ. 98/2012 
(ΦΕΚ Α' 160) και αντικαταστάθηκε με το άρθρο 1 του 
Π.Δ 118/2013 (ΦΕΚ 152/Α725-06-2013) «Τροποποίηση του 
π.δ. 85/2012 (Α' 141) κ.λπ». 

στ. του άρθρου 5 του Π.Δ. 85/2012 (ΦΕΚ Α' 141) «Ιδρυ¬ 
ση και μετονομασία Υπουργείων, μεταφορά και κατάρ¬ 
γηση υπηρεσιών», όπως αντικαταστάθηκε από το άρ¬ 
θρο 1 του Π.Δ. 94/2012 (ΦΕΚ Α' 149) «Τροποποίηση του 
π.δ. 85/2012...» και τροποποιήθηκε με το άρθρο 3 του 
Π.Δ. 98/2012 (ΦΕΚ Α' 160). 

ζ. του Π.Δ. 119/2013 (ΦΕΚ Α' 153) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

η. του Π.Δ. 90/2012 (ΦΕΚ Α' 144) «Διορισμός Υπουργού 
και Υφυπουργών». 

θ. της αριθ. 07927 (ΦΕΚ Β' 2574/24-9-2012) «Ανάθεση 
αρμοδιοτήτων στον Υφυπουργό Οικονομικών Γεώργιο 
Μαυραγάνη». 

ι. της αριθ. 27857/ΔΙΟΕ/547/26-06-2013 (ΦΕΚ 1653/Β'/4- 
7-2013) κοινής απόφασης του Πρωθυπουργού και του 
Υπουργού Ανάπτυξης και Ανταγωνιστικότητας «Ανάθεση 
αρμοδιοτήτων στον Υφυπουργό Ανάπτυξης και Αντα¬ 
γωνιστικότητας Παναγιώτη Μηταράκη». 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Οι ενδιαφερόμενος να εγκαταστήσουν γραφείο ή υπο¬ 
κατάστημα στην Ελλάδα βάσει των διατάξεων του άρ¬ 
θρου 25 του Ν. 27/75 (ΦΕΚ Α' 77), όπως ισχύει, αλλοδαπές 
ναυτιλιακές επιχειρήσεις καθώς και οι εξομοιούμενες με 
αυτές ημεδαπές που ενδιαφέρονται να υπαχθούν στις εν 
λόγω διατάξεις, υποχρεούνται να καταθέσουν στη Διεύ¬ 
θυνση Ναυτιλιακής Πολιτικής και Ανάπτυξης του Υπουρ¬ 
γείου Ναυτιλίας και Αιγαίου τα ακόλουθα δικαιολογητικά: 
1. ΑΛΛΟΔΑΠΕΣ ΝΑΥΤΙΛΙΑΚΕΣ ΕΤΑΙΡΕΙΕΣ 
α. Αίτηση στην οποία να αναφέρεται η ακριβής επω¬ 
νυμία, έδρα και ιθαγένεια της εταιρείας, ο τύπος υπό 
τον οποίο λειτουργεί καθώς και η δραστηριότητα αυτής 
στη χώρα της έδρας της, το συγκεκριμένο αντικείμενο 
των εργασιών του γραφείου της στην Ελλάδα καθώς 
και ο εκπρόσωπος της. Στην ανωτέρω αίτηση θα ανα- 
φέρεται επίσης ότι: 

αα) Η εταιρεία αναλαμβάνει την υποχρέωση εισαγω¬ 
γής στην Ελλάδα ετήσιου συναλλάγματος μη υποχρεω¬ 
τικούς εκχωρητέου ή ισόποσο σε ευρώ για ποσό τουλάχι¬ 
στον πενήντα χιλιάδων (50.000) δολαρίων Η.ΠΑ, για την 
κάλυψη δαπανών λειτουργίας του εγκατασταθησομένου 
γραφείου της εταιρείας στην Ελλάδα καθώς επίσης 
και ετέρου ποσού συναλλάγματος μη υποχρεωτικώς 
εκχωρητέου ή ευρώ για την κάλυψη των στην Ελλάδα 
εν γένει πληρωμών της εταιρείας για λογαριασμό της 
ή για λογαριασμό τρίτων. 

ββ) Η εταιρεία δεσμεύεται να καταθέσει στο Υπουρ¬ 
γείο Ανάπτυξης και Ανταγωνιστικότητας, εντός της 
προθεσμίας, που τίθεται στην εγκριτική απόφαση 
εγκατάστασης, αρχομένης από τη δημοσίευση αυτής, 
εγγυητική επιστολή τραπέζης εσωτερικού ή εξωτερικού 
η οποία είναι σύμφωνη με το υπόδειγμα της αρμόδιας 
Υπηρεσίας του Υπουργείου Ανάπτυξης και Ανταγωνι¬ 
στικότητας και η οποία θα καταπίπτει υπέρ του Δη¬ 
μοσίου σε περίπτωση παράβασης των διατάξεων του 
Α.Ν. 378/68 (ΦΕΚ Α' 82) και του άρθρου 25 του Ν. 27/75 
(ΦΕΚ Α' 77), όπως τροποποιήθηκε και ισχύει κάθε φορά 
και των όρων της εγκριτικής άδειας. 

γγ) Η εταιρεία δεσμεύεται να εγκαταστήσει το γρα¬ 
φείο ή υποκατάστημα εντός της προθεσμίας, που τίθε¬ 
ται στην εγκριτική απόφαση εγκατάστασης, αρχομένης 
από τη δημοσίευση αυτής και να γνωστοποιήσει, εντός 
της παραπάνω προθεσμίας, την έναρξη εργασιών και 
λοιπά στοιχεία εγκατάστασης στο Υπουργείο Ναυτιλί¬ 
ας και Αιγαίου (Διεύθυνση Ναυτιλιακής Πολιτικής και 
Ανάπτυξης) και στο Υπουργείο Ανάπτυξης και Αντα¬ 
γωνιστικότητας (Διεύθυνση Κεφαλαίων Εξωτερικού). 

β. Καταστατικό της επιχειρήσεως ή επικυρωμένο αντί¬ 
γραφο αυτού καθώς και επίσημη μετάφραση τούτου 
στην Ελληνική από το οποίο να προκύπτει σαφώς το 
ναυτιλιακό αντικείμενο της επιχείρησης. 

γ. Πρακτικό του Διοικητικού Συμβουλίου της Εταιρείας, 
δεόντως θεωρημένο για το γνήσιο της υπογραφής, στο 
οποίο να αναφέρεται ότι έχει ληφθεί απόφαση εγκα¬ 
τάστασης Γ ραφείου της Εταιρείας στην Ελλάδα και να 
ορίζεται ο εκπρόσωπος της. 

δ. Επικυρωμένο αντίγραφο πρόσφατης βεβαίωσης 
(ημερομηνία όχι πέραν του διμήνου από της καταθέ- 
σεως) του οικείου Προξενείου στην Ελλάδα ή αρμόδιας 
αρχής της χώρας της έδρας της εταιρείας από την 
οποία να προκύπτει ότι η αιτούσα εταιρεία υφίσταται 
και λειτουργεί νομίμως στην χώρα της. 


ε. Υπεύθυνη δήλωση του Ν. 1599/86 του εκπροσώπου 
της εταιρείας στην Ελλάδα, δεόντως θεωρημένη για το 
γνήσιο της υπογραφής, από την οποία να προκύπτουν: 

αα) Η αποδοχή του διορισμού του ως εκπροσώπου 
του γραφείου ή υποκαταστήματος της Εταιρείας στην 
Ελλάδα. 

ββ) Ότι το αντικείμενο των εργασιών του γραφείου 
ή υποκαταστήματος της εταιρείας περιορίζεται απο¬ 
κλειστικά και μόνο σε πλοία με Ελληνική ή ξένη ση¬ 
μαία ολικής χωρητικότητας ανωτέρας των πεντακοσίων 
(500) κόρων, εξαιρουμένων των επιβατηγών ακτοπλο¬ 
ϊκών πλοίων και των εμπορικών πλοίων που εκτελούν 
εσωτερικούς πλόες. 

γγ) Προκειμένου περί γραφείων ή υποκαταστημάτων 
εταιρειών ασχολουμένων με διαχείριση ή εκμετάλλευση 
πλοίων θα πρέπει να αναφέρονται το όνομα, η σημαία, 
το Διεθνές Διακριτικό Σήμα (Δ.Δ.Σ.), ο αριθμός ΙΜΟ και 
η χωρητικότητα των πλοίων τα οποία διαχειρίζεται ή 
εκμεταλλεύεται καθώς και να επισυνάπτονται φωτοα¬ 
ντίγραφα των εγγράφων εθνικότητας των πλοίων. 

στ. Σε περίπτωση που η υπό εγκατάσταση εταιρεία 
είναι απλώς διαχειρίστρια τότε απαιτείται και έγγραφο 
της πλοιοκτήτριας εταιρείας, δεόντως θεωρημένο για 
το γνήσιο της υπογραφής, με τα αναφερόμενα στην 
παράγραφο ε(γγ) στοιχεία από το οποίο να προκύπτει 
η ανάθεση της διαχειρίσεως στο υπό εγκατάσταση 
γραφείο ή υποκατάστημα της εταιρείας. Σε περίπτω¬ 
ση όμως που είναι πλοιοκτήτρια απαιτείται προσκόμιση 
επικυρωμένου φωτοαντιγράφου του εγγράφου εθνικό¬ 
τητας του πλοίου. 

2. ΗΜΕΔΑΠΕΣ ΝΑΥΤΙΛΙΑΚΕΣ ΕΤΑΙΡΕΙΕΣ 
α. Αίτηση στην οποία να αναφέρεται η ακριβής επω¬ 
νυμία και η έδρα της εταιρείας, ο τύπος υπό τον οποίο 
λειτουργεί, το συγκεκριμένο αντικείμενο των εργασιών 
της καθώς και ο εκπρόσωπος της. Στην ανωτέρω αίτηση 
θα αναφέρεται επίσης ότι: 

αα) Αναλαμβάνεται η υποχρέωση εισαγωγής στην 
Ελλάδα ετήσιου συναλλάγματος μη υποχρεωτικώς εκ¬ 
χωρητέου ή ισόποσο σε ευρώ για ποσό τουλάχιστον 
πενήντα χιλιάδων (50.000) δολαρίων Η.Π.Α. για την 
κάλυψη των δαπανών λειτουργίας της, καθώς επίσης 
και ετέρου ποσού συναλλάγματος μη υποχρεωτικώς 
εκχωρητέου ή ευρώ για την κάλυψη των στην Ελλάδα 
εν γένει πληρωμών της εταιρείας για λογαριασμό της 
ή για λογαριασμό τρίτων. 

ββ) Η εταιρεία είναι διατεθειμένη να καταθέσει στο 
Υπουργείο Ανάπτυξης και Ανταγωνιστικότητας, εντός 
της προθεσμίας, που τίθεται στην εγκριτική απόφαση 
εγκατάστασης, αρχομένης από τη δημοσίευση αυτής, 
εγγυητική επιστολή τραπέζης εσωτερικού ή εξωτερι¬ 
κού, η οποία θα είναι σύμφωνη με το υπόδειγμα της 
αρμόδιας Υπηρεσίας του Υπουργείου Ανάπτυξης και 
Ανταγωνιστικότητας και η οποία θα καταπίπτει υπέρ 
του Δημοσίου σε περίπτωση παράβασης των διατάξε¬ 
ων του ΑΝ 378/68 (ΦΕΚ Α' 82) και του άρθρου 25 του 
Ν. 27/75 (ΦΕΚ Α' 77), όπως τροποποιήθηκε και ισχύει 
κάθε φορά, και των όρων της εγκριτικής άδειας. 

β. Καταστατικό της επιχείρησης ή επικυρωμένο αντί¬ 
γραφο αυτού, από το οποίο να προκύπτει σαφώς το 
ναυτιλιακό αντικείμενο της επιχείρησης. 

γ. Βεβαίωση του οικείου Μητρώου Εταιρειών, από την 
τηρούσα αυτό αρχή, ότι η εταιρεία είναι εγγεγραμμένη 
σ' αυτό και εξακολουθεί να ισχύει. 

δ. Πρακτικό του Διοικητικού Συμβουλίου ή της Συνέ¬ 
λευσης των εταίρων της εταιρείας, δεόντως θεωρημένο 
για το γνήσιο της υπογραφής, στο οποίο να αναφέρεται 
ότι έχει ληφθεί απόφαση υπαγωγής της εταιρείας στους 
ανωτέρω νόμους και να ορίζεται ο εκπρόσωπος της ή 
ο διαχειριστής προκειμένου περί εταιρειών Περιορισμέ¬ 
νης Ευθύνης. Για εταιρικό τύπο που δεν είναι δυνατή η 
κατάθεση πρακτικού Δ. Σ. ή της Συνέλευσης η υπαγωγή 
της εταιρείας δύναται να πραγματοποιηθεί με σχετική 
αίτηση του νομίμου εκπροσώπου αυτής. 

ε. Υπεύθυνη δήλωση του Ν. 1599/86 του εκπροσώπου 
της εταιρείας δεόντως θεωρημένη για το γνήσιο της 
υπογραφής, από την οποία να προκύπτουν: 

αα) Το αντικείμενο εργασιών της εταιρείας το οποίο 
θα περιορίζεται αποκλειστικά και μόνο σε πλοία με 
Ελληνική ή ξένη σημαία ολικής χωρητικότητας ανωτέ- 
ρας των πεντακοσίων (500) κόρων, εξαιρουμένων των 
επιβατηγών ακτοπλοϊκών πλοίων και των εμπορικών 
πλοίων που εκτελούν εσωτερικούς πλόες. 

ββ) Προκειμένου περί εταιρειών ασχολουμένων με 
διαχείριση ή εκμετάλλευση πλοίων θα πρέπει να ανα- 
φέρονται το όνομα, η σημαία, το Διεθνές Διακριτικό 
Σήμα (Δ.Δ.Σ.) ο αριθμός ΙΜΟ και η χωρητικότητα των 
πλοίων τα οποία διαχειρίζεται ή εκμεταλλεύεται καθώς 
και να επισυνάπτονται φωτοαντίγραφα των εγγράφων 
εθνικότητας των πλοίων. 

στ. Σε περίπτωση που η εταιρεία είναι απλώς δια- 
χειρίστρια, τότε απαιτείται και έγγραφο της πλοιοκτή- 
τριας εταιρείας δεόντως θεωρημένο για το γνήσιο της 
υπογραφής, με τα αναφερόμενα στην παράγραφο ε(ββ) 
στοιχεία από το οποίο να προκύπτει η ανάθεση της 
διαχείρισης του πλοίου στην εταιρεία. Σε περίπτωση 
όμως που είναι πλοιοκτήτρια, απαιτείται προσκόμιση 
επικυρωμένου φωτοαντιγράφου του εγγράφου εθνικό¬ 
τητας του πλοίου. 

ζ. Εάν η εταιρεία ασχολείται και με την πρακτόρευση 
πλοίων, απαιτείται και βεβαίωση της αρμόδιας Οικο¬ 
νομικής Εφορίας από την οποία να προκύπτει ότι προ 
της 13.9.1978 είχε δηλωθεί το ανωτέρω αντικείμενο ερ¬ 
γασιών. 

Αρθρο 2 

1. Με την υποβολή της αίτησης για χορήγηση άδειας 
εγκατάστασης γραφείου στην Ελλάδα αλλοδαπών ναυ¬ 
τιλιακών εταιρειών ή υπαγωγής ημεδαπών εταιρειών 
στις διατάξεις του άρθρου 25 του Ν. 27/75 (ΦΕΚ Α' 77), 
όπως ισχύει, θα κατατίθεται και παράβολο Δημοσίου 
Ταμείου ποσού ύψους ίσου με το αντίτιμο ευρωποίησης 
2.000 δολαρίων Η.Π.Α. 

2. Το κατά τα ανωτέρω προβλεπόμενο παράβολο 
απαιτείται και για κάθε τροποποίηση της εν ισχύ άδειας 
εγκατάστασης. 

3. Κατ’ εξαίρεση το παράβολο αυτό δεν απαιτείται 
σε περίπτωση τροποποίησης της άδειας με σκοπό τον 
περιορισμό των προβλεπομένων σε αυτή δραστηριο¬ 
τήτων της εταιρείας. 

Αρθρο 3 

1. Σε περίπτωση αυτοδίκαιης ανανέωσης της ισχύος 
της άδειας εγκατάστασης στην Ελλάδα γραφείων ή 
υποκαταστημάτων αλλοδαπών και ημεδαπών ναυτι¬ 
λιακών επιχειρήσεων σύμφωνα με τα οριζόμενα στην 
παράγραφο 1 του άρθρου 25 του Ν. 27/75 (ΦΕΚ Α' 77) 


όπως ισχύει δεν απαιτείται η προσκόμιση στη Διεύθυνση 
Ναυτιλιακής Πολιτικής και Ανάπτυξης του Υπουργείου 
Ναυτιλίας και Αιγαίου οποιουδήποτε δικαιολογητικού 
ή σχετικής αίτησης. 

2. Εφόσον η ενδιαφερόμενη εταιρεία κατά τον χρόνο 
της αυτοδίκαιης ανανέωσης της άδειας της ή και σε 
άλλο χρόνο δεν επιθυμεί πλέον την συνέχιση άσκησης 
κάποιας δραστηριότητας από αυτές που αναφέρονται 
ήδη σ' αυτήν, για την τροποποίηση της άδειας της 
απαιτείται η προσκόμιση σχετικής δήλωσης του νομί¬ 
μου εκπροσώπου του γραφείου της στην Ελλάδα στην 
οποία ρητά αναφέρεται η μη άσκηση της συγκεκριμένης 
δραστηριότητας. 

3. Εφόσον η ενδιαφερόμενη αλλοδαπή ή ημεδαπή 
εταιρεία επιθυμεί την παύση λειτουργίας του γραφεί¬ 
ου ή υποκαταστήματος στην Ελλάδα ή την ανάκλη¬ 
ση της αδείας υπαγωγής αντίστοιχα, υποχρεούται να 
υποβάλει αίτημα συνοδευόμενο από σχετική απόφα¬ 
ση του αρμοδίου Οργάνου της κατ’ αντιστοιχία των 
αναφερομένων στο άρθρο 1 παρ. 1γ και 2δ, στο οποίο 
θα ορίζεται επίσης εκπρόσωπος ή/και αντίκλητος και 
στοιχεία επικοινωνίας για τα θέματα ολοκλήρωσης του 
ελέγχου τήρησης των υποχρεώσεων και επιστροφής 
ή κατάπτωσης της εγγυητικής επιστολής, μετά την 
έκδοση της ανακλητικής απόφασης, με επισυναπτό- 
μενη Υπεύθυνη Δήλωση του Ν. 1599/86 αυτών για την 
αποδοχή του διορισμού τους. 

Η εταιρεία υποχρεούται να γνωστοποιήσει τα στοιχεία 
επικοινωνίας εκπροσώπου ή / και αντικλήτου, για τα πα¬ 
ραπάνω αναφερόμενα θέματα, στην αρμόδια Διεύθυνση 
του Υπουργείου Ανάπτυξης και Ανταγωνιστικότητας. 

Οι εκ του νόμου και της εγκριτικής απόφασης υπο¬ 
χρεώσεις της εταιρείας για εισαγωγή κεφαλαίων σε 
συνάλλαγμα ή ευρώ και χρήση αυτών προς κάλυψη 
των εξόδων λειτουργίας του γραφείου προσμετρού- 
νται μέχρι το χρόνο υποβολής της ανωτέρω αίτησης 
και η εταιρεία οφείλει να έχει καλύψει αυτές μέχρι την 
ημερομηνία δημοσίευσης της ανακλητικής απόφασης. 

Άρθρο 4 

Από την έναρξη ισχύος της παρούσας καταργείται η 
αριθμ. 1246.3/4/94/01-12-1994 Κοινή Απόφαση των Υπουρ¬ 
γών Εθνικής Οικονομίας, Οικονομικών και Εμπορικής 
Ναυτιλίας «Ρύθμιση λεπτομερειών που αφορούν την 
εγκατάσταση στην Ελλάδα γραφείων ή Υποκαταστη¬ 
μάτων αλλοδαπών και ημεδαπών ναυτιλιακών επιχει¬ 
ρήσεων» (ΦΕΚ Β' 919). 

Αρθρο 5 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Πειραιάς, 11 Δεκεμβρίου 2013 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΤΥΞΗΣ 

ΟΙΚΟΝΟΜΙΚΩΝ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΓΕΩΡΓΙΟΣ ΜΑΥΡΑΓΑΝΗΣ ΠΑΝΑΓΙΩΤΗΣ ΜΗΤΑΡΑΚΗΣ 

ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 

Αριθ. 65813/3936 (5) 

Απαγόρευση Θήρας σε περίοδο χιονοπτώσεων στα όρια 
της Περιφερειακής Ενότητας Κοζάνης. 

Η ΓΕΝΙΚΗ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του άρθρου 1 του Π.Δ. 94/1993 (ΦΕΚ 40 Α'/1993) 
«Καθορισμός αρμοδιοτήτων που διατηρούνται από τον 
Υπουργό και τις περιφερειακές αρχές κ.λ.π.». 

β. Του Ν. 2503/1997 (ΦΕΚ 107 Α'/1997) «Διοίκηση, οργά¬ 
νωση, στελέχωση της Περιφέρειας, κ.λπ.». 

γ. Του Ν. 2647/98 (ΦΕΚ 237 Α'/1998) «Μεταβίβαση αρ¬ 
μοδιοτήτων στις Περιφέρειες κ.λπ.». 

δ. Του Ν. 3852/2010 (ΦΕΚ 87 Α72010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

ε. Του Π.Δ. 141/2010 (ΦΕΚ 234 Α72010) «Οργανισμός 
της Αποκεντρωμένης Διοίκησης Ηπείρου - Δυτικής Μα¬ 
κεδονίας». 

στ. Του άρθρου 258 παρ. 3 περ. στ * 1 2 3 4 5 και παρ. 5 του 
Ν.Δ. 86/1969 (ΦΕΚ 7 Α'/1969) «Περί Δασικού Κωδικός», 
όπως αντικαταστάθηκαν με τις διατάξεις των παρ. 2 και 
3 του άρθρου 7 του Ν. 177/1975 (ΦΕΚ 205 Α'/1975) «περί 
αντικαταστάσεως και συμπληρώσεως διατάξεων τινών 
του Ν.Δ. 86/1969 κ.λ.π.». 

2. Την αριθ. 414985/29-11-85 (ΦΕΚ 757 Β71985) κοινή 
απόφαση του Υφυπουργού Εθνικής Οικονομίας και Ανα¬ 
πληρωτή Υπ. Γεωργίας «Μέτρα διαχείρισης της άγριας 
πτηνοπανίδας» όπως αυτή τροποποιήθηκε με τις υπ’ 
αριθμ. 366599/16-12-96 (ΦΕΚ 1188 Β71996), 294283/23- 
12-97 (ΦΕΚ 68 Β'/1998), 87578/703/06-3-2007 (ΦΕΚ 581 
Β72007) κοινές αποφάσεις των Υπουργών Εθνικής 
Οικονομίας και Γεωργίας και της Η.Π. 37338/1807/Ε. 
103/01-9-2010 (ΦΕΚ 1495 Β'/2010) κοινής απόφασης των 
Υπουργών Οικονομικών, Ανταγωνιστικότητας και Ναυ¬ 
τιλίας, Περιβάλλοντος, Ενέργειας και Κλιματικής Αλ¬ 
λαγής, όπως αυτή τροποποιήθηκε και συμπληρώθηκε 
με την Η.Π. 8353/276/Ε103/23-2-2012 (ΦΕΚ 415 Β72012) 
κοινή απόφαση των Υπουργών Εσωτερικών - Οικονο¬ 
μικών - Ανάπτυξης, Ανταγωνιστικότητας και Ναυτιλίας 
- Περιβάλλοντος Ενέργειας και Κλιματικής Αλλαγής - 
Αγροτικής Ανάπτυξης και Τροφίμων. 

3. Την με αριθμ. 5184/1464/22-02-2012 (Φ.Ε.Κ. 769 Β72012) 
απόφαση της Γενικής Γραμματέως Αποκεντρωμένης 
Διοίκησης Ηπείρου - Δυτικής Μακεδονίας «Παροχή 
εξουσιοδότησης υπογραφής πράξεων και εγγράφων με 
εντολή Γ ενικής Γ ραμματέως Αποκεντρωμένης Διοίκησης 
Ηπείρου -Δυτικής Μακεδονίας κ.λπ.» 

4. Την αριθ. 136753/3365/06-12-2013 (ΦΕΚ 3100 Β72013) 
απόφαση του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής «Ρυθμίσεις Θήρας 
για την κυνηγετική περίοδο 2013-2014». 

5. Το γεγονός ότι κάθε χειμώνα, στην περιοχή δικαι¬ 
οδοσίας της Διεύθυνσης Δασών Κοζάνης, επικρατούν 
δυσμενείς καιρικές συνθήκες, λόγω χιονοπτώσεων με¬ 
γάλης διάρκειας και έντασης. 

6. Την ανάγκη προστασίας όλων των ειδών της άγριας 
πανίδας των οποίων η αμυντική ικανότητα είναι σημα¬ 
ντικά μειωμένη, κατά τη διάρκεια δυσμενών καιρικών 
συνθηκών, αποφασίζουμε: 


Απαγορεύουμε τη Θήρα παντός θηράματος στην πε¬ 
ριοχή αρμοδιότητας μας (περικλείεται στα όρια της 
Περιφερειακής Ενότητας Κοζάνης) κατά τη διάρκεια της 
κυνηγετικής περιόδου 2013-2014, σε περίπτωση που επι¬ 
κρατούν ιδιαίτερα δυσμενείς καιρικές συνθήκες λόγω: 
α) χιονοπτώσεων μεγάλης διάρκειας και έντασης και 
β) πλήρους κάλυψης του εδάφους με χιόνι. 

Οι παραβάτες της παρούσας διώκονται και τιμωρού¬ 
νται σύμφωνα με τις διατάξεις των Ν.Δ. 86/1969, 996/1971, 
του Ν. 177/1975 και της υπ’ αριθμ. 414985/29-11-85 κοινής 
υπουργικής απόφασης όπως ισχύουν. 

Η εφαρμογή και η τήρηση της παρούσας ανατίθεται 
στα όργανα της Δασικής Υπηρεσίας, της Ελληνικής 
Αστυνομίας, στους Ιδιωτικούς Φύλακες Θήρας και στα 
Μέλη των Κυνηγετικών Οργανώσεων. 

Από τις διατάξεις της παρούσας δεν προκαλείται δα¬ 
πάνη εις βάρος του Κρατικού Προϋπολογισμού. 

Η παρούσα ισχύει από τη δημοσίευση της και μέχρι 
το τέλος της κυνηγετικής περιόδου 2013-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 9 Δεκεμβρίου 2013 

Με εντολή Γ ενικής Γ ραμματέως 
Αποκεντρωμένης Διοίκησης 
Ο Αναπληρωτής Προϊστάμενος 
Διεύθυνσης Δασών Κοζάνης 
ΓΕΩΡΓΙΟΣ ΠΑΣΑΓΙΑΝΝΗΣ 
-♦- 

Αριθμ. 16142 (6) 

Τροποποίηση της συστατικής πράξης του Ν.Π.Δ.Δ. με 
την επωνυμία «Περιβάλλον Δήμου Ιεράπετρας» του 
Δήμου Ιεράπετρας 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 280 παρ. I του Ν. 3852/2010 
(ΦΕΚ 87/Α7 07-06-2010), «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις του άρθρου 8 του Π.Δ. 136/2010 (ΦΕΚ 
229/Α727-12-2010), «Οργανισμός της Αποκεντρωμένης 
Διοίκησης Κρήτης». 

3. Τις διατάξεις των άρθρων 239 - 241 του Ν. 3463/2006 
(ΦΕΚ 114/Α708-06-2006), «Κύρωση του Κώδικα Δήμων και 
Κοινοτήτων», όπως ισχύουν. 

4. Την αριθμ. 373/27-01-2011 (ΦΕΚ 459/Β723-03-2011) 
απόφαση του Γ ενικού Γ ραμματέα Αποκεντρωμένης Δι¬ 
οίκησης Κρήτης «Παροχή εξουσιοδότησης υπογραφής 
“Με εντολή Γ ενικού Γ ραμματέα” αποφάσεων εγγράφων 
και άλλων πράξεων στους Γ ενικούς Διευθυντές, στους 
Προϊσταμένους Διευθύνσεων και Προϊσταμένους Τμημά¬ 
των και Γ ραφείων των Υπηρεσιών της Αποκεντρωμένης 
Διοίκησης Κρήτης, όπως έχει τροποποιηθεί και ισχύει. 

5. Τις διατάξεις της παρ. 2 του άρθρου 16 του 
Ν. 4147/2013 (ΦΕΚ 98/Α726-04-2013) «Κύρωση της από 
31.12.2012 Πράξης Νομοθετικού Περιεχομένου “Ρυθμίσεις 
κατεπειγόντων θεμάτων αρμοδιότητας των Υπουργείων 
Εσωτερικών, Εργασίας, Κοινωνικής Ασφάλισης και Πρό¬ 
νοιας, Δημόσιας Τάξης και Προστασίας του Πολίτη, της 
Γ ενικής Γ ραμματείας της Κυβέρνησης και του Υπουργού 
Επικράτειας” και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την αριθμ. 5967/23-06-2011 απόφαση μας με την 
οποία εγκρίθηκε η αριθμ. 92/2011 (ΦΕΚ 1520/Β'/27-06-2011) 
απόφαση του Δημοτικού Συμβουλίου Ιεράπετρας περί 
σύστασης Νομικού Προσώπου με την επωνυμία «Περι¬ 
βάλλον Δήμου Ιεράπετρας». 

7. Την υπ’ αριθμ. 270/15-10-2013 απόφαση του Δημοτι¬ 
κού Συμβουλίου Ιεράπετρας, με την οποία τροποποιείται 
η ανωτέρω απόφαση ως προς την παράγραφο 4. α, η 
οποία αναφέρεται στο ποσό της ετήσιας τακτικής επι¬ 
χορήγησης που διαθέτει ο Δήμος Ιεράπετρας στο ως 
άνω Νομικό Πρόσωπο και τη δεύτερη υποπαράγραφο 
της παραγράφου 5, όπου αναφέρεται το συνολικό ποσό 
της ετήσιας δαπάνης σε βάρος του προϋπολογισμού 
του Δήμου Ιεράπετρας. 

8. Την αρ. πρωτ. 16700/26-11-2013 βεβαίωση της Διεύ¬ 
θυνσης Οικονομικών Υπηρεσιών του Δήμου Ιεράπετρας 
περί ύπαρξης πίστωσης, για την ανωτέρω τροποποίηση, 
στον Κ.Α. 02.00.6715.02 του προϋπολογισμού οικονομικού 
έτους 2013 και σχετικής πρόβλεψης για τα επόμενα 
οικονομικά έτη, αποφασίζουμε: 

Εγκρίνουμε την αριθμ. 270/15-10-2013 απόφαση του 
Δημοτικού Συμβουλίου Ιεράπετρας με την οποία τρο¬ 
ποποιείται η αριθμ. 92/2011 προηγούμενη όμοια του εν 
λόγω Συμβουλίου περί της σύστασης Νομικού Προσώ¬ 
που με την επωνυμία «Περιβάλλον Δήμου Ιεράπετρας» 
(ΦΕΚ 1520/Β727-06-2011), ως κατωτέρω: 

1. Ως προς την παράγραφο 4.α που αναφέρεται στο 
ποσό της ετήσιας τακτικής επιχορήγησης που διαθέτει 
ο Δήμος Ιεράπετρας στο ως άνω Ν.Π.Δ.Δ., 

4.«Πόροι του Ν.Π.Δ.Δ. είναι: 

α) η ετήσια τακτική επιχορήγηση του Δήμου, η οποία 
ανέρχεται σε πέντε χιλιάδες (5.000,00) ευρώ και ή τυχόν 
έκτακτη επιχορήγηση, το ύψος της οποίας διαμορφώ¬ 
νεται ανάλογα με τις εκάστοτε ανάγκες που οδηγούν 
στην καταβολή της έκτατης επιχορήγησης. Πιθανή ανα¬ 
προσαρμογή του ύψους της χρηματοδότησης για τα 
επόμενα έτη θα γίνεται κατόπιν σχετικής απόφασης 
του Δημοτικού Συμβουλίου». 

2. Ως προς τη δεύτερη υποπαράγραφο της παραγρά¬ 
φου 5, ως εξής: 

«Από τις διατάξεις της παρούσας απόφασης προκα- 
λείται ετήσια δαπάνη σε βάρος του Κ.Α. 02.00.6715.02 
του προϋπολογισμού έτους 2013 του Δήμου Ιεράπετρας, 
ύψους πέντε χιλιάδων (5.000,00) ευρώ και για τα επό¬ 
μενα έτη σε βάρος του αντίστοιχου προϋπολογισμού. 
Τυχόν επιπλέον δαπάνη, λόγω έκτακτης χρηματοδότη¬ 
σης, δεν μπορεί να υπολογισθεί, επειδή εξαρτάται από 
την εκάστοτε απόφαση του Δημοτικού Συμβουλίου και 
θα προβλέπεται στους αντίστοιχους προϋπολογισμούς». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 9 Δεκεμβρίου 2013 

Με εντολή Γενικού Γραμματέα 
Αποκεντρωμένης Διοίκησης 
Η Γ ενική Διευθύντρια Εσωτερικής Λειτουργίας 
ΜΑΝΕΛΙΑ ΔΙΑΛΥΝΑ 


Αριθμ. οικ: 248107 (7) 

Καθιέρωση υπερωριακής απασχόλησης με αμοιβή, για το 
προσωπικό της Περιφέρειας Αττικής για το έτος 2014. 

Ο ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 20 «Υπερωριακή Απασχό¬ 
ληση» του Ν. 4024/2011 (ΦΕΚ 226/27-10-2011). 

2. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης (ΦΕΚ 87/τΛ'1 07- 06-2010). 

3. Τις διατάξεις της παρ. 7 του άρθρου 25 του 
Ν. 2738/1999. 

4. Τις διατάξεις του άρθρου 38 «Δημοσιονομικές Ρυθ¬ 
μίσεις» του Ν. 3986/2011 (ΦΕΚ 152/τ.Α'/01-07-2011). 

5. Τις διατάξεις της με υπ’ αριθμ. 44403/20-10-2011 
απόφασης του Υπουργού Εσωτερικών (ΦΕΚ 2494/τ.Β7 
14-12-2011, όπως διορθώθηκε με το ΦΕΚ 2822/τ.Β"/14-12- 
2011), με την οποία εγκρίθηκε η τροποποίηση του Π.Δ. 
145/2010 «Οργανισμός Περιφέρειας Αττικής». 

6. Την ανάγκη κάλυψης εκτάκτων υπηρεσιακών ανα¬ 
γκών του συνόλου σχεδόν των Υπηρεσιών της Περιφέ¬ 
ρειας Αττικής. 

7. Το γεγονός ότι για την υπερωριακή απασχόληση 
έχουν προβλεφθεί σχετικές πιστώσεις στον προϋπολο¬ 
γισμό οικονομικού έτους 2014 της Περιφέρειας Αττικής, 
αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης με αμοιβή, κατά τις απογευματινές ώρες, για το 
προσωπικό της Περιφέρειας Αττικής για το έτος 2014. 
Ορίζουμε ότι: 

ί. ο αριθμός του προσωπικού της Περιφέρειας Αττικής 
που θα απασχοληθεί υπερωριακά ανέρχεται στους δύο 
χιλιάδες τετρακόσιους (2.400) υπαλλήλους, 

ν. οι ώρες υπερωριακής απασχόλησης, είναι κατ’ ανώ¬ 
τερο όριο, είκοσι (20) ώρες ανά υπάλληλο μηνιαίως 

Για κάθε Υπηρεσία της Περιφέρειας Αττικής, θα εκδί- 
δεται απόφαση συγκρότησης συνεργείου υπερωριακής 
απασχόλησης, στην οποία θα αναφέρονται ονομαστικά 
οι συμμετέχοντες υπάλληλοι, το αντικείμενο της απα¬ 
σχόλησης, το χρονικό διάστημα και οι ώρες απασχό¬ 
λησης για τον καθένα, κατά μήνα. 

Γ ια την υπερωριακή εργασία θα τηρείται ξεχωριστό 
δελτίο παρουσίας των υπαλλήλων, στο οποίο θα ανα¬ 
γράφεται η ώρα έναρξης και η ώρα αποχώρησης. 

Ο Προϊστάμενος της Υπηρεσίας θα βεβαιώνει την 
υπερωριακή απασχόληση των υπαλλήλων και το υπε- 
ρωριακά παρασχεθέν έργο. 

Για τη δαπάνη ύψους 2.400.000 ευρώ που θα προκύψει 
έχει προβλεφθεί πίστωση 2.550.000 ευρώ σε βάρος του 
Φ.072 και ΚΑΕ 0511 του Προϋπολογισμού της Περιφέρει¬ 
ας Αττικής οικονομικού έτους 2014. 

Η παρούσα να δημοσιευτεί στην Εφημερίδα της Κυ¬ 
βερνήσεως. 

Αθήνα, 16 Δεκεμβρίου 2013 
Ο Περιφερειάρχης 
ΙΩΑΝΝΗΣ ΣΓΟΥΡΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*020326320 1 2 1 3000 


ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











